Kirjeldus
HOIA huulepalsam (5,5 ml) on Saaremaal mahedalt kasvatatud saialilledest valmistatud eriti hooldav võie huultele, millele on boonuseks lisatud juurde melissi eeterlikku õli, millel on herpest ennetav toime ja see aitab hoida huuled terved. Huulepalsami koostisest leiad veel rafineerimata sügavhooldava sheavõi, kakaovõi ja omega 3 rasvhappeid sisaldava vaarikaseemneõli. Saialille ja melissiga huulepalsamit on meil ilma läiketa ja roosa läikega versioonis. Roosa läikega versioon sisaldab looduslikku mineraalset päritolu micat.
KASUTAMINE
Kanna sobiv kogus huultele.
KOOSTISOSAD
*Butyrospermun Parkii Seed Butter, Cera Alba, *Cocos Nucifera Oil, *Calendula Ocinalis Flower Extract, *Theobroma Cacao Seed Butter, Rubus Ideasus Seed oil, *Melissa Ocinalis Leaf oil, Helianthus Annuus Seed oil, Tocopherol, Citral, Citronellol, Geraniol, Limonene, Linalool. *Organic.
Marje –
Mõnusalt niisutav ja siidiseks muutev huulepalsam.
Ave (toote omanik) –
Super toode! Minu suur lemmik. Lõhnab hästi, maitseb hästi, suurepärase tekstuuriga ja huuli niisutab ka väga hästi.
Kati –
Huuled on rahul. 🙌
Meeli –
Tõepoolest töötav huulepalsam! Kui keeruline on mul olnud leida päriselt lõhestunud huuli parandavat ja pehmendavat huulepulka… ja nüüd olen selle leidnud! Roosakas läige annab veel eriti kaks ühes tulemuse – lisaks ka kenalt säravad huuled.
Kaia –
Super toode, mees kasutab tavalist ja mina tüdrukutega kasutame roosasid – annab ilusa värvi ja läike. Huuled on terveks päevaks niisutatud ja pehmed, ei pea iga natukese aja tagant peale kandma.
Katre –
Toode ise on super ja palsami tekstuur on mõnus. Kuid mulle ei meeldi pakend (loodussõbralik on väga hea), sest kuidagi juhtus, et pool huulepalsamit jäi korgi sisse kinni ja murdus ära. Tagasi lükata ka ei õnnestunud, sest alumine kork jäi risti kinni.
Clara –
Olen nii rahul! Niisutab ja see ōrn sädelus-läige teeb huuled ilusamaks ka. Kinkisin tuttavale ka jōuludeks, ka tema ütles, et muidu ta huulepalsameid ei kasuta, aga see on küll wow toode ja seda kindlasti kasutab.
Maarja V. –
Lahe, et nüüd kergelt roosakas toon ka olemas ja melissi kasutamine huulepalsamis on ka geniaalne!
Kerli –
Minu uus lemmik huulepalsam. Tõeliselt toitev ja niisutav ning meeldiva aroomiga. Lisaks sellele annan plusspunktid veel pakendile.Mina võtsin ilma läiketa variandi. Soovitan soojalt teistele ka 🙂
Dagmar –
Ma ei tea miks läks mul nii kaua, et selle tooteni jõuds, agaaa koheselt muudab huuled pehmeks, säravroosa läige mõjub huuleläike eest ja mis lõhn! Väga raske on seda mitte ära limpsida 😅
Diana (toote omanik) –
Mulle meeldib selle toote juures absoluutselt kõik. Niisutab korralikult huuli, sisaldab õlisid, mis on herpest ennetava toimega ja õrn roosa sädelus on lihtsalt super. Üks parimaid tooteid mu huultele.
Liina Noormets (toote omanik) –
Olen ilma läiketa variandi mõlemale väiksele lapsele ostnud. Hea, et saan usaldada neile sellise loodusliku toote. Saavad ise vajadusel huuli pehmena hoida (just talvel).
Marju –
Väga kauakestev, hea lõhnaga ning niisutab huuli väga hästi. Olen tihtipeale õues, ka talvel ning ei ole olemas oma huultele paremat toodet kui just see huulepalsam. Kiidan väga ja ka mees on selle oma lemmikuks tunnistanud!
naturaallogarytm (toote omanik) –
Kasutan ise ilma roosata varianti ja väga meeldib. Eriti meeldib, et pakend on parajalt väike — proovisin varem ühe teise firma papp-pakendis huulehooldust, aga see oli liiga suur ja vananes enne, kui jõudsin lõpuni kasutada. Aga paistab, et Hoia huulepulki kulub mul sügistalvega täpselt 2 tükki ja olen väga rahul, et saan ühe lõpuni kasutada ja siis teise osta, ei lähe halvaks.
Laps on väga rahul enda roosaläikelisega ja üks tuttav proovis seda ka ning tahab nüüd endalegi. Nii need head asjad levivad, n-ö suult suule 🙂
kristiina (toote omanik) –
Niisutab hästi huuli. Talvel on enamasti jopetaskus ja kuna temperatuurid kõiguvad siis on minul tootele tekkinud pisikesed tükid (ei ole nii pehme struktuur), aga see ei sega kasutamast ja niisutab huulu väga hästi. Huuled ei ole lõhenenud/mõranenud talve pakasega.